شه‌فه‌ق نيوز/ ليره‌ى توركى قسه‌يل دوناڵد ترامپ سه‌رۆك ئه‌مريكا له‌ هويره‌و برد، ك له‌تى هه‌ر داواكارييگ توركيا وه‌دوير زانست وه‌رانوه‌ر ئازادكردن قه‌شه‌ گيريايه‌گه‌ى ئه‌مريكاو هه‌ر وه‌و خاتريشه‌ كه‌ميگ به‌رزه‌و بوێ له‌ مامڵه‌كردن.
ترامپ له‌ ديمانه‌يگ وه‌ل روێته‌رز ئه‌وه‌ ده‌رخست، گرنگى وه‌ ئه‌وه‌ نايه‌ێد ك هه‌ڵويست وه‌رده‌وامى زه‌ره‌د بڕه‌سنێده‌ ئابوورى ئۆرپاو ئابوورى بازاڕه‌يل تر، يه‌يش له‌وه‌ختيگ وه‌رپرسه‌يل له‌ حكومه‌ت توركيايش هويچ قسه‌يگ له‌بان ئى لێدوانه‌يل ترامپه‌ نه‌كردنه‌.
جى باسه‌، ليره‌ى توركى ره‌سيه‌ 6.0700 وه‌رانوه‌ر دۆلار و يه‌يش به‌رزه‌وبوينيگ بوێ وه‌ به‌راورد وه‌ل ئاست به‌سانن بازاڕ له‌ ئيواره‌ى دوشه‌ممه‌ ك بازاڕه‌يل توركى چينه‌ ناو پشوو جه‌ژن قوربان.
